REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/499-21

30. novembar 2021. godine

B e o g r a d

Z A P I S N I K

75. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 29. NOVEMBRA 2021. GODINE

Sednica je počela u 09.05 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Nevena Veinović, Violeta Ocokoljić, Uglješa Mrdić, Ilija Matejić, Željko Tomić, Olja Petrović, Vuk Mirčetić, Dubravka Kralj i Luka Kebara.

Sednici Odbora prisustvovali su Dejan Kesar, zamenik člana Odbora Đorđa Todorovića, Gojko Palalić, zamenik člana Odbora Jovana Palalića i Borisav Kovačević, zamenik člana Odbora.

Sednici nisu prisustvovali članovi Odbora: Marija Jevđić, Milenko Jovanov, Toma Fila i Balint Pastor, niti njihovi zamenici.

Na predlog predsednika, Odbor je jednoglasno (13 glasova za) utvrdio sledeći

**D n e v n i r e d:**

1. Utvrđivanje pitanja o kome se građani izjašnjavaju na referendumu sa ponuđenim odgovorima, i upućivanje zahteva Republičkoj izbornoj komisiji za mišljenje.

**Prva tačka dnevnog reda:** Utvrđivanje pitanja o kome se građani izjašnjavaju na referendumu sa ponuđenim odgovorima, i upućivanje zahteva Republičkoj izbornoj komisiji za mišljenje

Odbor za ustavna pitanja i zakonodavstvo Narodne skupštine utvrdio je pitanje o kome se građani izjašnjavaju na Republičkom referendumu sa ponuđenim odgovorima.

Na osnovu člana 36. stav 2. Zakona o referendumu i narodnoj inicijativi („Službeni glasnik RS“, broj 111/21), Odbor je odlučio da Republičkoj izbornoj komisiji dostavi predlog referendumskog pitanja sa ponuđenim odgovorima, radi pribavljanja pozitivnog mišljenja.

Odbor je odluku doneo jednoglasno (13 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 09.15 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević